Gruppe F bestående av Danmark (12), Belarus (13), Slovenia (18) og Ukraina (20) G skulle spille i Vojens i Danmark. Danmark, som hadde tapt OL-plassen i 2009 til Norge, hadde store forhåpninger innen turneringen på hjemmebane om å sikre OL-plassen og hadde samlet deres beste spillere som ikke var opptatt med NHL-spill. Men turneringen skulle vise seg til å bli en stor skuffelse for danskene, som i likhet med VM året før (hvor de på nød og neppe unnslapp nedrykk) slet med sviktende overtallsspill og første- og andrerekkenes manglende evne til å utnytte utallige scoringssjanser. Etter en relativt vanskelig kamp mot Ukraina gikk Danmark på et overraskende tap til Slovenia. Tredjeseedede Slovenia, et land med 7 ishaller og 148 seniorspillere, hadde dagen før vunnet en annen overraskende seier over Belarus og sørget med seier over Danmark for en hockeysensasjon da de for første gang i historien kvalifiserte seg til OL etter 2 seire i regulær spilletid over Belarus og vertsnasjonen Danmark. De to siste kampene var dermed uten reel betydning.